open-index/open-wikipedia-markdown huggingface dataset:
Μπάμπελσμπεργκ 03

Ο **ΣΦ Μπάμπελσμπεργκ 03** είναι ποδοσφαιρικός σύλλογος της Γερμανίας. Ιδρύθηκε το 1903 και έδρα της είναι η ομώνυμη συνοικία του Πότσνταμ. Αγωνίζεται από το 2013-14 στην Ρεγκιονάλλιγκα Νορντόστ, έχοντας υποβιβαστεί από την 3η Λίγκα.

## Ιστορία
Το 1903 ιδρύθηκε στην πόλη *Νόβαβες* το αθλητικό σωματείο *Σπορτ-Κλουμπ Γιούγκεντκραφτ 1903*. Δύο χρόνια αργότερα ιδρύθηκε στην ίδια πόλη ποδοσφαιρική ομάδα ονόματι *Φούσμπαλ-Κλουμπ Φορτούνα 05*. Το 1919 τα δύο σωματεία της πόλης συγχωνεύτηκαν δημιουργώντας τον σύλλογο *ΣΦ Νόβαβες 03*. Τη σεζόν 1928-29 ο σύλλογος αποτέλεσε τον πρώτο σταθμό της προπονητικής καριέρας του μετέπειτα ομοσπονδιακού τεχνικού της Γερμανίας και κυπελλούχου κόσμου του 1954, του Ζεπ Χέρμπεργκερ. Το 1935 η ομάδα πέτυχε την άνοδο στην τότε ανώτερη κατηγορία, την *Γκάουλιγκα Βερολίνου-Βρανδεμβούργου*. Το 1938 το Νόβαβες ενώθηκε με το προάστιο *Νοϊμπάμπελσμπεργκ* δημιουργώντας την πόλη του Μπάμπελσμπεργκ. Επακόλουθα μετονομάστηκε ο σύλλογος σε **ΣΦ Μπάμπελσμπεργκ 03**. Το 1939 η πόλη ενσωματώθηκε στο Πότσνταμ, αποτελώντας τη μεγαλύτερη συνοικία της. Η ομάδα συγχωνεύτηκε με τους *Σπόρτσφροϊντε Πότσνταμ* δημιουργώντας την *Σπορτφεράινιγκουγκ Πότσνταμ 03*. Το 1946 η ομάδα υποχρεώθηκε σε διάλυση. Το 1949 η Αν. Γερμανία επέτρεπε μόνο δημιουργία εταιρικών ομάδων και ως διάδοχος σύλλογος συστάθηκε ο *Κάρλ Μάρξ Μπαμπελσμπεργκ* υπό την αιγίδα της τοπικής εταιρίας σιδηροδρόμων, ο οποίος το 1950 μετονομάστηκε σε *Μότορ Μπάμπελσμπεργκ*. Το 1961 ιδρύθηκε η *ΣΚ Πότσνταμ*, η οποία το 1966 απορροφήθηκε από την Μότορ. Μετά την γερμανική επανένωση, το 1991 το ποδοσφαιρικό τμήμα της Μότορ δημιουργεί εκ νέου τον ΣΦ Μπάμπελσμπεργκ 03, που το 1997 ανέρχεται στην Ρεγκιονάλλιγκα. Το 1999 η ομάδα κατακτά το κύπελλο του κρατιδίου του Βρανδεμβούργου. Το 2000-01 η ομάδα πετυχαίνει την άνοδο στην 2η Μπούντεσλιγκα για να υποβιβαστεί την αμέσως επόμενη περίοδο. Τον Απρίλιο του 2003 η ομάδα κήρυξε πτώχευση και υποβιβάστηκε και από την Ρεγκιονάλλιγκα, όπου όμως κατάφερε να επιστρέψει τέσσερα χρόνια αργότερα. Το 2009-10 κατέκτησε το πρωτάθλημα της Ρεγκιονάλλιγκα και από την περίοδο 2010-11 αγωνιζόταν στην 3η Λίγκα, μέχρι το 2012-13 και τον υποβιβασμό που σήμανε την επιστροφή στη Ρεγκιονάλλιγκα.

Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις αθλητικών συλλόγων το 1903
Κατηγορία:Ιδρύσεις ποδοσφαιρικών ομάδων το 1903
Στάιγκερβαλντσταντιον

Το **Στάιγκερβαλντσταντιον** (γερμανικά: *Steigerwaldstadion*) είναι γήπεδο το οποίο βρίσκεται στην Ερφούρτη της Γερμανίας. Άνοιξε το 1931 και ανήκε στην ομάδα κρίκετ και αργότερα στην ποδοσφαιρική ομάδα Ροτ-Βάις Έρφουρτ. Έχει χωρητικότητα 19.439 θέσεων.

## Εξωτερικοί σύνδεσμοι
* 

Κατηγορία:Στάδια ποδοσφαίρου στη Γερμανία
Κατηγορία:Ροτ-Βάις Έρφουρτ
Ροτ-Βάις Έρφουρτ

Η **Ροτ-Βάις Έρφουρτ** είναι ποδοσφαιρική ομάδα που βρίσκεται στη Γερμανία. Ιδρύθηκε στις 26 Ιανουαρίου 1966 και το σταδιο της είναι το Στάιγκερβαλντσταντιον με χωρητικότητα 19.000 θεατών. Αγωνίζεται στην 3η Λίγκα απο το 2008.

## Ιστορία
Η Ερφουρτ το 1895 ήταν ομάδα κρίκετ και ονομαζόταν *Sport Club Erfurt*. Η Έρφουρτ ως ομάδα κρίκετ κατέκτησε το πρωτάθλημα κρίκετ Γερμανίας το 1908. Το 1946 μετονομάστηκε σε *SG Erfurt* κατόπιν συγχώνευσης των *SC Erfurt 1895* και *VfB Erfurt* και σχημάτισε ποδοσφαιρική ομάδα. Έκτοτε άλλαξε αρκετές ονομασίες.

To 1959 η ομάδα εκείνη διαλύθηκε. Το 1965 ανασχηματίστηκε η ομάδα και στη συνέχεια συγχωνεύτηκε με άλλες ομάδες, την *BSG Turbine Erfurt* και την *BSG Optima Erfurt* και ονομάστηκε πλέον *Rot-Weiß Erfurt*, όπως λέγεται μέχρι και σήμερα.

## Η πορεία της απο το 1999 μέχρι το 2011
* 1999-2000 Ρεγκιονάλλιγκα Νορντόστ - **7η θέση**
* 2000-2001 Ρεγκιονάλλιγκα Νορντ  - **15η θέση**
* 2001-2002 Ρεγκιονάλλιγκα Νορντ  - **5η θέση**
* 2002-2003 Ρεγκιονάλλιγκα Νορντ  -**2η θέση**
* 2003-2004 2η Μπούντεσλιγκα     -**18η θέση**
* 2004-2005 Ρεγκιονάλλιγκα Νορντ  -**14η θέση**
* 2005-2006 Ρεγκιονάλλιγκα Νορντ  -**11η θέση**
* 2007-2008 Ρεγκιονάλλιγκα Νορντ  - **7η θέση**
* 2008-2009 3η Λίγκα             - **10η θέση**
* 2009-2010 3η Λίγκα             - **9η θέση**
* 2010-2011 3η Λίγκα             - **5η θέση**

Κατηγορία:Ιδρύσεις αθλητικών συλλόγων το 1966
Κατηγορία:Ιδρύσεις ποδοσφαιρικών ομάδων το 1966
Εθνικό Πάρκο Κακαντού

Το **Εθνικό Πάρκο Κακαντού**(***Kakadu National Park***) βρίσκεται στη Βόρεια Επικράτεια της Αυστραλίας, 171 χλμ. νοτιοανατολικά της πόλης Ντάργουιν  και πιο συγκεκριμένα στο εσωτερικό της Αλιγάτορ Ρίβερς περιφέρεια της Βόρειας Επικράτειας της Αυστραλίας.

Καλύπτει μια έκταση των 1.980.400 εκταρίων (δηλαδή 4.894.000 στρέμματα), επεκτείνετε περίπου 200 χιλιόμετρα από το βορρά προς το νότο και πάνω από 100 χιλιόμετρα από την ανατολή προς τη δύση.Έχει το μέγεθος της Σλοβενίας, περίπου το ένα τρίτο του μεγέθους της Τασμανίας, και σχεδόν το μισό μέγεθος της Ελβετίας.

Το Ράντζερ Ουρανίου (***Ranger Uranium***), ένα από τα πιο παραγωγικά ορυχεία ουρανίου στον κόσμο, βρίσκεται εντός του πάρκο.

Το πάρκο χαρακτηρίστηκε Μνημείο Παγκόσμιας Κληρονομιάς της UNESCO το 1981.

## Φωτογραφίες

File:Aboriginal Art Australia.jpg|Ζωγραφικη σε πέτρα στο Ουμπίρ
Αρχείο:Saltwater croc kakadu.jpg|Κροκόδειλος του αλμυρού νερού στο Κακαντού


File:Buffalo.jpg|Βουβάλια στους υδροβιότοπους
File:Kakadu 1752.jpg|Γκρεμός στο Κακαντού


## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO

## Παραπομπές


## Εξωτερικοί σύνδεσμοι

* Η επίσημη ιστοσελίδα του Εθνικού Πάρκου Κακαντού

Κατηγορία:Γεωγραφία της Αυστραλίας
Κακαντου
Κατηγορία:Μνημεία Παγκόσμιας Κληρονομιάς στην Αυστραλία
Εθνικό Πάρκο Κομόντο

Το **Εθνικό Πάρκο Κομόντο** είναι Εθνικός Δρυμός που βρίσκεται στην Ινδονησία, στα νησιά Nusa Tenggara ή αλλιώς Μικρά Σούντα. Ο Δρυμός αυτός από το 1991 έχει χαρακτηριστεί ως Μνημείο Παγκόσμιας Κληρονομιάς από την UNESCO.

Από τα πιο γνωστά είδη ζώων που κατοικούν στα νησιά, αποτελεί ο βάρανος του Κομόντο, γνωστότερος ως Δράκος του Κομόντο. Το είδος αυτό αποτελεί την μεγαλύτερη εν ζωή σαύρα του πλανήτη.

Για την προστασία του, τα νησιά Παντάρ και Ρίνκα (τα οποία είναι και τα μεγαλύτερα) ανακηρύχθηκαν ήδη από το 1938 προστατευόμενες περιοχές, ενώ το 1965 ο ίδιος χαρακτηρισμός δόθηκε και στο νησί του Κομόντο. Το Εθνικό Πάρκο του Κομόντο ιδρύθηκε το 1980 και αρχικά περιελάμβανε περίπου 75.000 εκτάρια. Το 1984 τα όρια του επεκτάθηκαν και στο νησί Φλόρες.

Σήμερα η προστατευόμενη περιοχή περιλαμβάνει  εκτός από τα 4 αυτά, άλλα 25 μικρότερα νησιά, καλύπτοντας συνολικά μια έκταση 1.733 τετραγωνικών χιλιομέτρων.  Στα χρόνια που πέρασαν από την έναρξη της λειτουργίας του, ο σκοπός του πάρκου έχει αναβαθμιστεί, προσφέροντας προστασία εκτός από τους Δράκους και σε άλλα ζώα της περιοχής.

## Φωτογραφίες

Εικόνες από την πανίδα του Πάρκου


Image:Komodo dragon Nick Hobgood.jpg
Image:Giant clam tridacna komodo small.jpg
Image:Cuttlefish komodo large.jpg
Image:Cleaner station komodo.jpg


## Δείτε επίσης
* Μεγάλος Κοραλλιογενής Ύφαλος
* Νησιά Γκαλαπάγκος
* Χερσόνησος Βαλντές

## Παραπομπές


## Εξωτερικοί σύνδεσμοι

* Komodo National Park website
* Official UNESCO website
* Komodo Island 
* Photos from Komodo by Ole Holbech
* New7Wonders of Nature
* Kanawa island a resort Island within Komodo National Park

Κομοντο
Κατηγορία:Γεωγραφία της Ινδονησίας
Κατηγορία:Μνημεία Παγκόσμιας Κληρονομιάς στην Ινδονησία
Δημοτικό διαμέρισμα Σελλίων Χανίων

Το **Δημοτικό Διαμέρισμα (πρώην κοινότητα) Σελλιών** περιλαμβάνει τα χωριά Σούρη, Σελλιά και Λικοτιναρά. Βρίσκεται βορειοανατολικά της επαρχίας Αποκορώνου του νομού Χανίων. Απέχει 21 χιλιόμετρα από τα Χανιά, 31 χιλιόμετρα από το Ρέθυμνο και 5 χιλιόμετρα από τον Βάμο.

Κατηγορία:Περιφερειακή ενότητα Χανίων
Ομολογία της Αυγούστας

thumb|Βιτρώ από μια Γερμανική εκκλησία, με θέμα την Ομολογία της Αυγούστας
Η **Ομολογία της Αυγούστας** (λατ.: *Confessio Augustana*), είναι η κύρια ομολογία πίστεως των Λουθηρανικών εκκλησιών και ένα από τα πιο σημαντικά κείμενα της Λουθηρανικής μεταρρύθμισης. Η Ομολογία της Αυγούστας ή Άουγκσμπουργκ, γράφτηκε στα γερμανικά και λατινικά, και παρουσιάστηκε από έναν αριθμό Γερμανών ηγεμόνων στη Δίαιτα της Αυγούστας, στις 25 Ιουνίου 1530. Ο αυτοκράτορας Κάρολος Ε' της Αγίας Ρωμαϊκής Αυτοκρατορίας, είχε καλέσει τους πρίγκιπες και τις ελεύθερες περιοχές της Γερμανίας που είχαν προσχωρήσει στο Λουθηρανικό κίνημα, να εξηγήσουν τις θρησκευτικές πεποιθήσεις τους, σε μια προσπάθεια να αποκαταστήσει τη θρησκευτική και πολιτική ενότητα μέσα στην Αγία Ρωμαϊκή Αυτοκρατορία. Είναι το τέταρτο κείμενο που περιέχεται στο Βιβλίο της Ομόνοιας.

## Περιεχόμενο
Η Ομολογία της Αυγούστας αποτελείται από 28 άρθρα, τα οποία περιλαμβάνουν 21 θέσεις (θετικές δηλώσεις) που περιγράφουν τις αρχές της Χριστιανικής πίστης, όπως τις αντιλαμβάνονται οι Λουθηρανοί, και επτά αντιθέσεις (αρνητικές δηλώσεις) που περιγράφουν όσα θεωρούνται παραβιάσεις της Χριστιανικής πίστης από την εκκλησία της Ρώμης.
### Θέσεις

### Αντιθέσεις

## Εξωτερικοί σύνδεσμοι
* Η Ομολογία της Αυγούστας σε αγγλική μετάφραση 

Κατηγορία:Λουθηρανισμός
Κυβέρνηση Επαμεινώνδα Δεληγιώργη 1876

Η **Κυβέρνηση Επαμεινώνδα Δεληγιώργη 1876** (Νοέμβριος – Δεκέμβριος 1876), αντικατέστησε, προσωρινά όπως αποδείχτηκε, την παραιτηθείσα κυβέρνηση Κουμουνδούρου. 
Ο βασιλιάς έδωσε την εντολή σχηματισμού κυβέρνησης στον αρχηγό της δεύτερης σε αριθμό βουλευτών παράταξης, αλλά παρόλα αυτά, στην συνεδρίαση της 27ης Νοεμβρίου ο βουλευτής Ναυπλίου, Ν. Ευθυμόπουλος, υπέβαλε πρόταση αποδοκιμασίας της κυβέρνησης. Σύμφωνα με τον βουλευτή η κυβέρνηση αυτή (παραβίαζε την αρχή) *«...την οποία σύσσωμον το έθνος ησπάσθη και την οποίαν όλοι οι αρχηγοί των πολιτικών μερίδων των διαφόρων αποχρώσεων των εν τη Βουλή ταύτη υπαρχουσών, υπεστήριξαν ευθύμως, τινες δε και εις αξίωμα ανεβίβασαν την αρχήν, ότι αι κοινοβουλευτικαί Κυβερνήσεις πρέπει να απορρέωσιν εκ της πλειοψηφίας της Βουλής.»* Η πρόταση αποδοκιμασίας που υπέβαλλε ο ίδιος βουλευτής υπερψηφίστηκε με 85 ψήφους σε σύνολο 143 βουλευτών, και έτσι η κυβέρνηση παραιτήθηκε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Επαμεινώνδας Δεληγεώργης
* *«Επί των Εξωτερικών υπουργός»*:  Επαμεινώνδας Δεληγεώργης
* *«Επί των Εσωτερικών υπουργός»*: Ιωάννης Δεληγιάννης
* *«Επί των Οικονομικών υπουργός»*: Δημήτριος Λεβίδης
* *«Επί των Στρατιωτικών υπουργός»*: Σωτήριος Πετιμεζάς
* *«Επί της Δικαιοσύνης υπουργός»*: Δημήτριος Βουλπιώτης
* *«Επί των Εκκλησιαστικών και της Δημοσίας εκπαιδεύσεως υπουργός»*: Θάνος Κανακάρης
* *«Επί των Ναυτικών υπουργός»*: Γεράσιμος Ζωχιός

## Πηγές - Παραπομπές


1876 11
Κατηγορία:1876
Αλαά

Η **Αλαά**, ή *Αλ Αλά*, ή *Ελ Αλά*, είναι κωμόπολη της Τυνησίας. Βρίσκεται στο Βόρειο κεντρικό τμήμα της χώρας και διοικητικά υπάγεται στο Κυβερνείο Καϊρουάν. Κατά τη απογραφή του 2004 ο πληθυσμός της αριθμούσε 2.657 κατοίκους, καλούμενοι Αλανοί ή Αλαανοί.

## Παραπομπές


Κατηγορία:Πόλεις της Τυνησίας
C4H8O

Ο μοριακός τύπος **C<sub>4</sub>H<sub>8</sub>O** μπορεί να αναφέρεται στα ακόλουθα εικοσιέξι (26) ισομερή:
# 1-βουτεν-1-όλη (ελάσσων ταυτομερές της βουτανάλης) με σύντομο συντακτικό τύπο CH3CH2CH=CHOH.
# 1-βουτεν-2-όλη ή **3-μεθυλαλλυλική αλκοόλη** με σύντομο συντακτικό τύπο CH3CH=CHCH2OH.
# 1-βουτεν-3-όλη με σύντομο συντακτικό τύπο CH2=CHCH2CH2OH.
# 2-βουτεν-1-όλη (ελάσσων ταυτομερές της βουτανόνης) με σύντομο συντακτικό τύπο CH3CH2C(OH)=CH2.
# 2-βουτεν-2-όλη (ελάσσων ταυτομερές της βουτανόνης) με σύντομο συντακτικό τύπο CH3CH=C(OH)CH3.
# 2-βουτεν-3-όλη με σύντομο συντακτικό τύπο CH2=CHCH(OH)CH3.
# Μεθυλοπροπεν-1-όλη (ελάσσων ταυτομερές της μεθυλοπροπανάλης) με σύντομο συντακτικό τύπο (CH3)2C=CHOH.
# Μεθυλοπροπεν-2-όλη ή **2-μεθυλαλλυλική αλκοόλη** με σύντομο συντακτικό τύπο CH2=C(CH3)CH2OH.
# Αιθυλοβινυλαιθέρας ή **αιθοξυαιθένιο** με σύντομο συντακτικό τύπο CH3CH2OCH=CH2.
# Μεθυλοπροπεν-1-υλαιθέρας ή **1-μεθοξυπροπένιο** με σύντομο συντακτικό τύπο CH3OCH=CHCH3.
# Μεθυλοπροπεν-2-υλαιθέρας ή **3-μεθοξυπροπένιο** με σύντομο συντακτικό τύπο CH3OCH2CH=CH2.
# Μεθυλο(μεθυλοβινυλ)αιθέρας ή **2-μεθοξυπροπένιο** με σύντομο συντακτικό τύπο CH3OC(CH3)=CH2.
# Βουτανάλη (κύριο ταυτομερές) της βουτεν-1-όλης-1 με σύντομο συντακτικό τύπο CH3CH2CH2CHO.
# Μεθυλοπροπανάλη (κύριο ταυτομερές) της μεθυλοπροπεν-1-όλης με σύντομο συντακτικό τύπο (CH3)2CHCHO.
# Βουτανόνη (κύριο ταυτομερές) της βουτεν-2-όλης-2 και της βουτεν-3-όλης-2) με σύντομο συντακτικό τύπο CH3CH2COCH3.
# Κυκλοβουτανόλη με σύντομο συντακτικό τύπο 40 px.
# 1-μεθυλοκυκλοπροπανόλη με σύντομο συντακτικό τύπο 80 px.
# 2-μεθυλοκυκλοπροπανόλη με σύντομο συντακτικό τύπο 80 px.
# Κυκλοπροπυλομεθανόλη με σύντομο συντακτικό τύπο 80 px.
# Κυκλοπροπυλομεθυλαιθέρας με σύντομο συντακτικό τύπο 80 px.
# Τετραϋδροφουράνιο με σύντομο συντακτικό τύπο 50 px.
# 2-μεθυλοξετάνιο με σύντομο συντακτικό τύπο 50 px.
# 3-μεθυλοξετάνιο με σύντομο συντακτικό τύπο 50 px.
# Αιθυλοξιράνιο με σύντομο συντακτικό τύπο
# 2,2-διμεθυλοξιράνιο με σύντομο συντακτικό τύπο 50 px.
# 2,3-διμεθυλοξιράνιο με σύντομο συντακτικό τύπο 80 px.
Ζαγκουάν

right|thumb|260px|Η Ζαγκουάν (δεξιά) και το όρος Τζεμπέλ Ζαγκουάν (αριστερά)
Η **Ζαγκουάν** είναι πόλη της Τυνησίας. Βρίσκεται στο ΒΑ. τμήμα της χώρας και είναι η πρωτεύουσα του ομώνυμου Κυβερνείου Ζαγκουάν. Κατά τη απογραφή του 2004 ο πληθυσμός της αριθμούσε 16.037 κατοίκους, καλούμενοι  Ζαγκουανοί.

Η πόλη είναι κτισμένη στους πρόποδες του όρους Τζεμπέλ Τζαγκουάν, από όπου έλαβε και το όνομα και είναι περισσότερο γνωστή, σχεδόν σ΄ όλο τον αραβικό κόσμο, από τις θερμές ιαματικές πηγές που υπάρχουν στη περιοχή, με πιο ονομαστά τα **Χαμάμ Ζρίμπα**, που βρίσκονται στα περίχωρα της πόλης.
 
Ιστορικό αξιοθέατο στη περιοχή είναι το υδραγωγείο του Αδριανού δια του οποίου υδροδοτούνταν η Καρχηδόνα σε απόσταση 90 χλμ. Αγάλματα και άλλα ευρήματα από τον αρχαίο ναό που είχε ανεγερθεί κοντά στο υδραγωγείο, προς τιμή του αυτοκράτορα σήμερα εκτίθενται στο εθνικό μουσείο της Τυνησίας, στη Τύνιδα, το επιλεγόμενο «Εθνικό Μουσείο Μπαρντό», πρώην Μουσείο Αλάουϊ.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Τυνησίας
Ναός Επίσκεψης της Θεοτόκου (Βαρσοβία)

[275px|thumb|Ο Ναός της Αγίας Μαρίας, όπως φαίνεται από την όχθη του ποταμού [Βιστούλας|Βιστούλα.]]
Ο **Ναός Επίσκεψης της Θεοτόκου** (πολωνικά: *Kościół Nawiedzenia Najświętszej Marii Panny*), αλλιώς και **Εκκλησία της Αγίας Μαρίας** (Kościół Μariacki), είναι Ρωμαιοκαθολικός ναός της Βαρσοβίας. Είναι ένα από τα παλαιότερα κτίρια και ελάχιστα σωζόμενα δείγματα γοτθικής αρχιτεκτονικής στην πόλη.

## Ιστορία
thumb|left|250px|Ο ναός της Αγίας Μαρίας,έργο του ζωγράφου Μπερνάρντο Μπελότο, 1770.
Ο ναός της Παναγίας βρίσκεται στην τοποθεσία αρχαίου τόπου παγανιστικής λατρείας. Θεμέλιο λίθο της εκκλησίας αποτέλεσε ο Ντζάνουζ Α' ο παλαιός, δούκας της Μασοβίας και η σύζυγός του Ντανούτ της Λιθουανίας, το 1410. Η εκκλησία εγκαινιάστηκε το 1411 και από τότε έως σήμερα έχει τροποποιηθεί, κατεδαφιστεί  και ξαναχτιστεί πολλές φορές.

Το πιο εντυπωσιακό χαρακτηριστικό του ναού είναι ο πύργος του, που χτίστηκε το 1518 και είναι ορατός από μεγάλη απόσταση. Ο πύργος απεικονίζεται στις παλαιότερες εικόνες της Βαρσοβίας.

Κατά τη διάρκεια του Β 'Παγκοσμίου Πολέμου, η εκκλησία ισοπεδώθηκε εσκεμμένα από τους Γερμανούς και ανακατασκευάστηκε το 1947-1966 από την Μπεάτα Τριλίνσκα.

Πίσω από την εκκλησία βρίσκεται μικρό πάρκο που οδηγεί στην όχθη του ποταμού Βιστούλα. Στην πλατεία που βρίσκεται μπροστά από το ναό, γίνονται συχνά θεατρικές παραστάσεις και συναυλίες που διοργανώνονται σε τοπικό επίπεδο.

## Παραπομπές


## Εξωτερικοί σύνδεσμοι

*Περιγραφή και φωτογραφίες του Ναού

Κατηγορία:Ρωμαιοκαθολικές εκκλησίες στη Βαρσοβία
Κατηγορία:Ανακατασκευασμένα κτίρια και κατασκευές στην Πολωνία
Κυβέρνηση Αλέξανδρου Κουμουνδούρου 1876

Η **Κυβέρνηση Αλέξανδρου Κουμουνδούρου 1876**  - (Δεκέμβριος 1876 – Φεβρουάριος 1877) σχηματίστηκε ύστερα από την αποτυχία της πενθήμερης κυβέρνησης Δεληγιώργη, να εξασφαλίσει την ψήφο εμπιστοσύνης της Βουλής. Η καταψήφιση του Δεληγιώργη σήμαινε αυτομάτως την υπερψήφιση του Κουμουνδούρου, ο οποίος αποκτώντας πλέον την *«δεδηλωμένη»*, κυβέρνησε για τρεις περίπου μήνες.
Το πρώτο έργο της νέας κυβέρνησης ήταν να φέρει προς ψήφιση στη Βουλή τον πρώτο νόμο *«Περί ευθύνης υπουργών»*. Μετά την σχετική συζήτηση, η Βουλή  ψήφισε τον νόμο στις 22 Δεκεμβρίου του 1876, ο οποίος έγινε νόμος του ελληνικού κράτους, με την δημοσίευσή του στην Εφημερίδα της Κυβερνήσεως, στις 23 Φεβρουαρίου του 1877.
Την ίδια ημέρα, 23 Φεβρουαρίου, η κυβέρνηση χάνοντας την εμπιστοσύνη της πλειοψηφίας του Κοινοβουλίου εξ αιτίας της «υπόθεσης Καστελιώτου», παραιτήθηκε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Αλέξανδρος Κουμουνδούρος

* *«Επί των Εξωτερικών υπουργός»*:  Αλέξανδρος Κοντόσταυλος
* *«Επί των Εσωτερικών υπουργός»*: Αλέξανδρος Κουμουνδούρος
* *«Επί των Οικονομικών υπουργός»*: Σωτήριος Σωτηρόπουλος
* *«Επί των Στρατιωτικών υπουργός»*: Σπυρίδων Καραϊσκάκης
* *«Επί της Δικαιοσύνης υπουργός»*: προσωρινά, Αλέξανδρος Κουμουνδούρος
* *«Επί των Εκκλησιαστικών και της Δημοσίας εκπαιδεύσεως υπουργός»*: Γεώργιος Μίλησης
* *«Επί των Ναυτικών υπουργός»*: Γεώργιος Μπούμπουλης

## Πηγές - Παραπομπές


1876 12
Κατηγορία:1876
Λεωφόρος Μαραθώνος

Η **λεωφόρος Μαραθώνος** είναι οδός η οποία διατρέχει την Ανατολική Αττική. Ξεκινάει από τη λεωφόρο Μεσογείων, στον Σταυρό του Δήμου Αγίας Παρασκευής και καταλήγει στη Δροσιά Αττικής. Περνάει διαδοχικά από τον Γέρακα, την Παλλήνη, το Πικέρμι, την Ραφήνα, την Νέα Μάκρη, τον Μαραθώνα, τον Άγιο Στέφανο και την Άνοιξη.

## Χαρακτηριστικά

Ο δρόμος από τον Σταυρό μέχρι την Νέα Μάκρη έχει δύο λωρίδες κυκλοφορίας ανά κατεύθυνση και τα δύο ρεύματα κυκλοφορίας είναι χωρισμένα, ενώ στον Άγιο Στέφανο, στην Ανοιξη και στην Δροσιά έχει μία λωρίδα κυκλοφορίας ανά κατεύθυνση και τα δύο ρεύματα κυκλοφορίας είναι συνενωμένα. Δεν είναι κλειστός δρόμος, έχοντας πολλές εισόδους και εξόδους καταστημάτων και ισόπεδες διαβάσεις, με σηματοδότες και χωρίς. Τα όρια ταχύτητας στα τμήματα με δύο λωρίδες ανά κατεύθυνση είναι 50 χλμ/ώρα στην δεξιά λωρίδα και 70 χλμ/ώρα στην αριστερή, εκτός από τα τμήματα εντός κατοικημένων περιοχών, όπου είναι 50 χλμ/ώρα. Στα τμήματα με μία λωρίδα κυκλοφορίας ανά κατεύθυνση το όριο ταχύτητας είναι 50 χλμ/ώρα. Υπάρχουν κάμερες ελέγχου της ταχύτητας των οχημάτων.

## Ιστορία

Η παρούσα οδός (2010) ολοκληρώθηκε το 2004. Στους Ολυμπιακούς Αγώνες του 2004 εξυπηρετούσε τα σχετικά με αυτούς αυτοκίνητα, καθότι η μια λωρίδα του (γνωστή και ως «ολυμπιακή λωρίδα») ήταν σημασμένη για αποκλειστική χρήση από αυτά.

Πριν από την κατασκευή της νέας οδού το 2004 η λεωφόρος ήταν δρόμος διπλής κυκλοφορίας, αποκλειστικά με μία λωρίδα κυκλοφορίας ανά κατεύθυνση και με τα δύο ρεύματα κυκλοφορίας μη χωριζόμενα. Σχεδόν όλες οι ισόπεδες διασταυρώσεις της ήταν μη σηματοδοτημένες. Δεν υπήρχαν κάμερες διαχείρισης κυκλοφορίας και τα ποσοστά ατυχημάτων και δυστυχημάτων ήταν υψηλά.

Μαραθωνος
Μαραθωνος
Χαφούζ

Η **Χαφούζ**, είναι κωμόπολη της Τυνησίας. Βρίσκεται στο βόρειο κεντρικό τμήμα της χώρας σε υψόμετρο 300 μ. και διοικητικά υπάγεται στο Κυβερνείο Καϊρουάν από την πρωτεύουσα του οποίου Καϊρουάν απέχει 40 χλμ. Κατά τη απογραφή του 2004 ο πληθυσμός της αριθμούσε 8.225 κατοίκους, που αποκαλούνται Χαφουζοί ή Χαφουζιανοί.

Οι κάτοικοι ασχολούνται περισσότερο με τη γεωργία και τη δενδροκαλλιέργεια,  που αναπτύχθηκε με εντατική άρδευση, ιδιαίτερα μετά την κατασκευή του φράγματος «Ελ Αουαρίμπ».

## Παραπομπές



Κατηγορία:Πόλεις της Τυνησίας
Καϊρουάν

Η **Καϊρουάν**, ή **Κιρουάν**, ή **Αλ Καϊραουάν**, (αραβικά: القيروان al-qairawān) είναι σημαντική πόλη της Τυνησίας. Βρίσκεται στο ΒΑ. τμήμα της χώρας και είναι η πρωτεύουσα του ομώνυμου Κυβερνείου Καϊρουάν. Κατά τη απογραφή του 2004 ο πληθυσμός της έφθανε τους 117.903 κατοίκους, που αποκαλούνται  Καϊρουανοί.

Η Καϊρουάν είναι ένα από τα μεγαλύτερα θρησκευτικά κέντρα του Ισλαμισμού, χαρακτηριζόμενη τρίτη ιερή πόλη μετά τη Μέκκα και τη Μεδίνα. Στην πόλη αυτή βρίσκεται το ιστορικό  και μεγαλοπρεπές «τζαμί του Ούκμπα». Έχει δε χαρακτηριστεί από την UNESCO Μνημείο Παγκόσμιας Κληρονομιάς

Το όνομά της προέρχεται από την αντίστοιχη περσική λέξη που σημαίνει καραβάνι. Ιδρύθηκε περί το 670 ΚΕ, αρχικά ως στρατόπεδο κατά τη μετακίνηση των Αράβων προς τα δυτικά παράλια της Β. Αφρικής. Αργότερα κατέστη τόπος ανάπαυσης ως Καραβάν Σεράι, που εξελίχθηκε σε τόπο προσευχής. Απετέλεσε δε κέντρο θρησκευτικής έριδας μεταξύ Σουνιτών και Σιιτών.

Στην πόλη αυτή βρίσκονται εκτός του παραπάνω «Μεγάλου Τεμένους» και πολλά άλλα ιστορικά τζαμιά, που λειτουργούν ως θεολογικές σχολές ερμηνείας του Κορανίου.

## Αδελφοποιημένες πόλεις
* Κόρδοβα, 

## Παραπομπές


## Εξωτερικοί σύνδεσμοι

* Kairouan Μνημείο Παγκόσμιας Κληρονομιάς , whc.unesco.org
* Kairwan, jewishencyclopedia.com

Κατηγορία:Πόλεις της Τυνησίας
Κατηγορία:Ιερές πόλεις
Κατηγορία:Μνημεία Παγκόσμιας Κληρονομιάς
Κατηγορία:Αραβική αρχιτεκτονική
Κατηγορία:Αρχαιολογικοί τόποι στην Τυνησία
Δήμος Δάφνης-Υμηττού

Ο **Δήμος Δάφνης - Υμηττού ** είναι δήμος του Κεντρικού Τομέα Αθηνών της Περιφέρειας Αττικής που προέκυψε με το Πρόγραμμα Καλλικράτης από την συνένωση των παλαιότερων δήμων Δάφνης και Υμηττού.

Έχει πληθυσμό 33.850 κατοίκους, σύμφωνα με την Απογραφή του 2021, (ο 83ος μεγαλύτερος δήμος της Ελλάδας) και έκταση 2,35 τ.χλμ.

Έδρα του είναι η Δάφνη.

## Δήμαρχοι
### Δήμαρχοι Δάφνης
Δήμαρχος Δάφνης διετέλεσε επί μακρόν ο Χρήστος Μιχαλόπουλος .

Η αναγνώριση της Δάφνης σε δήμο έγινε το 1943. Δήμαρχοι χρημάτισαν:


File:DafniAttica3.jpg|Δάφνη
File:YMITTOS-3.JPG|Υμηττός


## Παραπομπές


## Εξωτερικοί σύνδεσμοι
* Υπουργείο Εσωτερικών, σχέδιο Καλλικράτης

## Βιβλιογραφία
*Βύρων Πολύδωρας, "Η Μείζων Αθήνα", Καστανιώτης 2002.
Δήμος Αγίων Αναργύρων-Καματερού

Ο **Δήμος Αγίων Αναργύρων - Καματερού**  είναι ένας από τους δήμους της περιφέρειας Αττικής που προέκυψε με το Πρόγραμμα Καλλικράτης από την συνένωση των παλαιότερων δήμων Αγίων Αναργύρων και  Καματερού. Εντοπίζεται στο Δυτικό Τομέα Αθηνών και έχει πληθυσμό 61.462 κατοίκους, σύμφωνα με την απογραφή του 2021, στοιχεία που τον κατατάσσουν στην 52η θέση από άποψη πληθυσμού στην Ελλάδα. Έδρα του είναι οι Άγιοι Ανάργυροι επί της Λ.Δημοκρατίας 61. Η έκτασή του είναι 9,11 τ.χλμ.

## Διοικητική ιστορία
Την περίοδο από το 1927 ως το 1963 οι Άγιοι Ανάργυροι αποτελούσαν κοινότητα. Το 1963 έγινε Δήμος και το 2010 καταργήθηκε, με την ίδρυση του νέου καλλικρατικού Δήμου Αγίων Αναργύρων - Καματερού.

### Διατελέσαντες δήμαρχοι
#### Κοινότητα Αγίων Αναργύρων
Πρόεδροι της Κοινότητας διετέλεσαν οι Παναγιώτης Μανωλέσης, Ιωάννης Κούγελος, Στυλιανός Πεδουλάκης, Ιωάννης Σκαρπέλης, Αναστάσιος Μέρλας, Αναστάσιος Καραμέρος, Κωνσταντίνος Μαγουλάς, Αναστάσιος Ζουμπουλής, Μιλτιάδης Παπαχριστόπουλος, Ηλίας Μελάς, Γεώργιος Τσουγκράνης και Γεώργιος Γιαννόπουλος.

#### Δήμος Αγίων Αναργύρων

#### Δήμος Καματερού
##### Πρόεδροι της Κοινότητας
Η Κοινότητα Καματερού συστάθηκε το 1933 και αναγνωρίστηκε σε δήμο το 1972 και ο δήμος καταργήθηκε το 2010.
Πρόεδροι διετέλεσαν οι:
>
*1935-1938 Γεώργιος Μπελιούλιας
*1938-1942 Νικόλαος Ρεντούμης
*1942-1945 Σωτήριος Μαρπίνης
*1946-1948 Μιχαήλ Σαρ. Πέτρου
*1949-1952 Ιωάννης Πανούσης ή Καματερού
*1953-1957 Παναγιώτης Μανάρας
*1958-1964 Ιωάννης Χριστοδούλου
*1964-1967 Γαβριήλ Ξανθόπουλος (εξελέγη στις εκλογές του 1964 με ποσοστό 62% έναντι 38% για τον Φώτιο Σαφαρίκα).
**1967-1969 Φώτιος Σαφαρίκας (διορισμός από χούντα)*
***1969-1972 Σπυρίδων Ρεντούμης (διορισμένος από χούντα)''

##### Δήμαρχοι Καματερού

##### Δήμαρχοι Αγίων Αναργύρων (1979 και μετά)

#### Δήμαρχος Αγίων Αναργύρων - Καματερού (2011- σήμερα)

## Εικόνες

File:Geitonia-anargyroi.jpg|Γειτονιά στην αγορά
File:Dromos-anargyroi.jpg|Δρόμος στους Αγίους Αναργύρους


## Παραπομπές


## Εξωτερικοί σύνδεσμοι

* Υπουργείο Εσωτερικών, σχέδιο Καλλικράτης
Δήμος Μοσχάτου-Ταύρου

Ο **Δήμος Μοσχάτου - Ταύρου** είναι ένας από τους δήμους της Περιφερειακής Ενότητας Νοτίου Τομέα Αττικής, που προέκυψε με το Πρόγραμμα Καλλικράτης, από τη συνένωση των παλαιότερων δήμων Μοσχάτου και Ταύρου. Ο Δήμος έχει μόνιμο πληθυσμό 39.661  κατοίκους, σύμφωνα με την απογραφή του 2021. Έδρα του είναι το Μοσχάτο. Η έκτασή του είναι 5,24  τ.χλμ..

## Ονομασία
Ο Ταύρος έλαβε αυτό το όνομα καθώς οι Μικρασιάτες πρόσφυγες οι οποίοι κατοίκησαν στην περιοχή το 1922 προέρχονταν από την ευρύτερη περιοχή της οροσειράς του Ταύρου της Μικράς Ασίας και συγκεκριμένα από τις πόλεις Αττάλεια, Αλλάγια κ.ά..
Το Μοσχάτο καθιερώθηκε να ονομάζεται έτσι πιθανώς λόγω των αμπελώνων που υπήρχαν έως και τον 19ο αιώνα.

## Δήμαρχοι
Δήμαρχος, από το 2011, είναι ο Ανδρέας Ευθυμίου. Εξελέγη για πρώτη φορά το 2010 και επανεξελέγη το 2014 και το 2019.. Επανεξελέγη και το 2023, από τον 1ο γύρο, με ποσοστό 61,18%.

## Παραπομπές


## Εξωτερικοί σύνδεσμοι
* Ιστότοπος του Δήμου


Κατηγορία:Νότιος Τομέας Αθηνών
Μοσχατου-Ταυρου
Strip (Unix)

Στο Unix και στα Unix-οειδή λειτουργικά συστήματα, το πρόγραμμα **<tt>strip</tt>** αφαιρεί άχρηστες πληροφορίες από εκτελέσιμα δυαδικά προγράμματα και αντικειμενικά αρχεία, βελτιώνοντας την απόδοσή τους και μειώνοντας τον χώρο που καταλαμβάνουν στον δίσκο. Αυτή η πληροφορία μπορεί να αποτελείται από δεδομένα αποσφαλμάτωσης και συμβόλων, αλλά το πρότυπο αφήνει τις λεπτομέρειες των αλλαγών στο δημιουργό της strip.

Το εγχείρημα GNU παρέχει μια υλοποίηση της strip ως τμήμα του πακέτου GNU Binutils.
Η strip έχει μεταφερθεί και σε άλλα λειτουργικά συστήματα, συμπεριλαμβανομένων των Microsoft Windows.

## Παράδειγα
 $ strip foobar

## Δείτε επίσης
* Κατάλογος βοηθημάτων του Unix
*strings
*Σύμβολο αποσφαλμάτωσης
*Πίνακας συμβόλων

## Αναφορές
*

Κατηγορία:Εργαλεία προγραμματισμού Unix
Write (Unix)

Η **<code>write</code>** μπορεί να αντιστοιχεί σε διάφορες εντολές του Unix. Όλες οι γνωστές εκδόσεις της `write` χρησιμοποιούνται για να γράφονται μηνύματα προς κάποιον άλλο χρήστη, με την πιο δημοφιλή από αυτές να στέλνει το μήνυμα κατευθείαν στο TTY του άλλου χρήστη.

## Χρήση
Η σωστή σύνταξη της εντολής `write` είναι:

 write *χρήστης* [*tty*]
 *μήνυμα*

Η διαδικασία της συγγραφής του μηνύματος λήγει με την αποστολή του EOF, η οποία γίνεται με την πληκτρολόγηση του Ctrl+D. Το όρισμα *tty* είναι απαραίτητο μόνο αν ο χρήστης έχει εισέλθει σε παραπάνω από ένα τερματικά.

## Παράδειγμα
Μια συνομιλία μεταξύ δύο χρηστών στο ίδιο μηχάνημα:

 11:19 AM# write root pts/7
 test

Το παραπάνω εμφανίζει το εξής στον χρήστη στην κονσόλα αυτή:

 Message from root@punch on pts/8 at 11:19 ...
 test

## Ιστορία
Μια έκδοση της εντολής write εμφανίστηκε στην πρώτη έκδοση (First Edition) του λειτουργικού συστήματος Research Unix. Μια άλλη έκδοση της `write` γράφει ένα μήνυμα σε έναν χρήστη σε ένα Δίκτυο Windows, χρησιμοποιώντας το πρωτόκολλο SMB.

Το Programmer's Workbench UNIX περιείχε το πρόγραμμα wall που έγραφε ένα μήνυμα σε όλους τους χρήστες με τον ίδιο τρόπο.

## Δείτε επίσης
* Κατάλογος βοηθημάτων του Unix

Κατηγορία:Unix
Δήμος Νίκαιας - Αγίου Ιωάννη Ρέντη

Ο **Δήμος Νίκαιας – Αγίου Ιωάννη Ρέντη** είναι δήμος της περιφερειακής ενότητας του Πειραιά στην περιφέρεια Αττικής, που προέκυψε με το Πρόγραμμα Καλλικράτης από τη συνένωση των παλαιότερων δήμων της Νίκαιας και του Αγίου Ιωάννη Ρέντη. Ο δήμος έχει πληθυσμό 103.488 κατοίκους σύμφωνα με την απογραφή του 2021. Η έκταση του δήμου είναι 11,173 τ. χλμ. και έδρα του είναι η Νίκαια.

## Δημοτικές εκλογές 2010
Στις δημοτικές εκλογές του 2010 που διεξήχθησαν στις 7 Νοεμβρίου, στον Α' γύρο προηγήθηκε ο Γιώργος Ιωακειμίδης, υποψήφιος που στηρίχτηκε από το ΠΑΣΟΚ, τους Οικολόγους και τη Δημοκρατική Αριστερά, συγκεντρώνοντας ποσοστό 40,43%. Στη 2η θέση ακολούθησε ο ανεξάρτητος υποψήφιος Στέλιος Λογοθέτης που συγκέντρωσε ποσοστό 24,39%.

Στον Β' Γύρο των δημοτικών εκλογών που διεξήχθη στις 14 Νοεμβρίου, ο Γιώργος Ιωακειμίδης αναδείχθηκε δήμαρχος του δήμου Νίκαιας – Αγίου Ιωάννη Ρέντη με ποσοστό της τάξης του 60,36% έναντι του αντιπάλου του, Στέλιου Λογοθέτη, που συγκέντρωσε 39,64%. Ο Ιωακειμίδης επανεξελέγη το 2019 με ποσοστό 64,8% από τον πρώτο γύρο και με τη στήριξη του ΣΥΡΙΖΑ.

## Διατελέσαντες δήμαρχοι
*2011-23: Γεώργιος Ιωακειμίδης (επανεξελέγη στις εκλογές του 2014 με ποσοστό 62,25% από τον πρώτο γύρο και ξανά το 2019 με ποσοστό 64,88%).
*2024-σήμερα:Κώστας Μαραγκάκης (κέρδισε τις εκλογές του 2023 με ποσοστό 43,09%)

## Εικόνες

File:Polyxoros-nikaia.jpg|Πολυχώρος Λοΐζου στη Θηβών
Geitonia-nikaia.jpg|ο οικισμός της Νίκαιας
File:Prasino-nikaia.jpg|Προαύλιο πολυχώρου


## Παραπομπές


## Εξωτερικοί σύνδεσμοι

* Επιχειρησιακό Πρόγραμμα Καλλικράτης
* Περιφερειακές - Δημοτικές Εκλογές 2010
Tail (Unix)

Το **tail** είναι ένα πρόγραμμα στο Unix και στα Unix-οειδή συστήματα που χρησιμοποιείται για την εμφάνιση των τελευταίων γραμμών ενός αρχείου κειμένου ή δεδομένων από μια διασωλήνωση.

## Σύνταξη
Η σύνταξη της εντολής είναι:

 tail [επιλογές] 

Η προκαθορισμένη συμπεριφορά της tail είναι να τυπώσει τις τελευταίες 10 γραμμές της εισόδου της στην καθιερωμένη έξοδο. Ο αριθμός των γραμμών που τυπώνονται και οι μονάδες μέτρησης που χρησιμοποιούνται (γραμμές, ενότητες, bytes) μπορούν να τροποποιηθούν από τις επιλογές της γραμμής εντολών. Το παρακάτω παράδειγμα δείχνει τις τελευταίες 20 γραμμές του αρχείου *filename*:

 tail -n 20 *filename*

Αυτό το παράδειγμα δείχνει τα τελευταία 15 bytes όλων των αρχείων που αρχίζουν από *foo*:

 tail -c 15 *foo**

Αυτό το παράδειγμα δείχνει όλες τις γραμμές του αρχείου *filename* ξεκινώντας από τη δεύτερη γραμμή:

 tail -n +2 *filename*

Με μια παλιότερη σύνταξη (που ακόμα χρησιμοποιείται σε παλαιότερες εκδόσεις του Sun Solaris καθώς δεν υποστηρίζεται η επιλογή -n),οι τελευταίες 20 γραμμές και τα τελευταία 50 bytes του αρχείου *filename* μπορούν να εμφανιστούν με την εξής εντολή:

 tail -20 *filename*
 tail -50c *filename*

Η σύνταξη αυτή όμως δεν ενθαρρύνεται πια και δε συμμορφώνεται με το πρότυπο POSIX 1003.1-2001. Ακόμα και αν υποστηρίζεται σε τρέχουσες εκδόσεις, όταν χρησιμοποιείται με άλλες επιλογές (όπως η -f, βλ. παρακάτω), αυτές δε λειτουργούν σωστά.

## Παρακολούθηση αρχείου
Η tail έχει μια ειδική επιλογή της γραμμής εντολών, την -f (follow), η οποία επιτρέπει την παρακολούθηση ενός αρχείου. Αντί να εμφανίσει τις τελευταίες γραμμές και στη συνέχεια να τερματίσει, η tail δείχνει τις γραμμές και στη συνέχεια παρακολουθεί το αρχείο. Καθώς προστίθονται νέες γραμμές στο αρχείο από μια άλλη διεργασία, η tail ανανεώνει την έξοδό της. Το χαρακτηριστικό αυτό είναι ιδιαίτερα χρήσιμο για την παρακολούθηση αρχείων συμβάντων (log files). Η παρακάτω εντολή θα εμφανίσει τις τελευταίες 10 γραμμές του αρχείου *messages* και θα προσθέσει τις νέες γραμμές στην έξοδο όσο αυτές προστίθενται στο *messages*:

 tail -f /var/adm/messages

Η διακοπή της tail όταν παρακολουθεί ένα αρχείο γίνεται με το συνδυασμό πλήκτρων Ctrl+C. Η εντολή αυτή μπορεί να εκτελεστεί "στο παρασκήνιο" με τον χαρακτήρα &amp;, δείτε έλεγχος εργασιών.

Αν πρόκειται να παρακολουθηθεί η έξοδος μιας εντολής, μπορεί να χρησιμοποιηθεί και η εντολή watch.

## Δείτε επίσης
* head
* Κατάλογος βοηθημάτων του Unix

## Εξωτερικοί σύνδεσμοι
* GNU Project documentation for tail
* FreeBSD documentation for tail

Κατηγορία:Unix
Δήμος Κερατσινίου - Δραπετσώνας

Ο **Δήμος Κερατσινίου – Δραπετσώνας** είναι δήμος της περιφερειακής ενότητας Πειραιά στην περιφέρεια Αττικής, που προέκυψε με το Πρόγραμμα Καλλικράτης από την συνένωση των παλαιότερων δήμων του Κερατσινίου και της Δραπετσώνας. Ο Δήμος έχει πληθυσμό 89.536 κατοίκους σύμφωνα με την απογραφή του 2021 και έκταση 9,789.3 τ. χλμ., ενώ η έδρα του είναι το Κερατσίνι.

## Ενότητες και οικισμοί
Ο Δήμος Κερατσινίου - Δραπετσώνας διαιρείται σε 2 «δημοτικές ενότητες», οι οποίες αντιστοιχούν στους 2 καταργηθέντες δήμους πριν την εφαρμογή του Προγράμματος Καλλικράτη. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

### Δημοτική Ενότητα Δραπετσώνας
Καταλαμβάνει έκταση 22,189 km2 και έχει συνολικό πραγματικό πληθυσμό 13.815 κατοίκους, κατά την απογραφή του 2021. Έδρα της είναι η Δραπετσώνα.

### Δημοτική Ενότητα Κερατσινίου
Καταλαμβάνει έκταση 8,787 km2 και έχει συνολικό πραγματικό πληθυσμό 75.721 κατοίκους, κατά την απογραφή του 2021. Έδρα της είναι το Κερατσίνι.

## Διατελέσαντες δήμαρχοι
*2011-2014 Λουκάς Τζανής
*2014- σήμερα Χρήστος Βρεττάκος (επανεκλογή το 2019 με 66,82% και το 2023 με 48,83%)

## Δήμαρχοι Κερατσινίου
### Δήμος Κερατσινίου
#### Μεταπολιτευτικά
* 1975-78 Δημήτρης Βασιλάκος
* 1979-94 Δημήτρης Σαράφογλου
* 1995-98 Γιώργος Χάσκας
* 1999-2002 Φώτης Μελάς 
* 2003-06 Δημήτρης Σαράφογλου
* 2007-10 Φώτης Μελάς

## Δήμαρχοι Δραπετσώνας

## Φωτοθήκη


 Keratsini Fishscale.jpg|Όψη του Κερατσινίου.
 Parko iliou drapetsona.jpg|Πάρκο Ηλία Ηλιού στην Δραπετσώνα.


## Παραπομπές


## Εξωτερικοί σύνδεσμοι

* Δήμος Κερατσινίου - Δραπετσώνας
* Υπουργείο Εσωτερικών και Διοικητικής Ανασυγκρότησης - Το Πρόγραμμα "Καλλικράτης" 


Κερατσινιου - Δραπετσωνας
Ιστάνμπουλ Μπασακσεχίρ

thumb|100px|Παλαιό σήμα
Η **Ιστάνμπουλ Μπασακσεχίρ** (τουρκικά: *İstanbul Başakşehir*, ) είναι ομάδα που εδρεύει στην  Κωνσταντινούπολη. Ιδρύθηκε το 1990 ως τμήμα του αθλητικού συλλόγου Ισταμπούλ Μπουγιούκσεχιρ Μπελεντίγιεσπορ και αγωνίζεται στην Πρώτη Κατηγορία της Τουρκίας (Süper Lig). Αγωνίζεται στο Στάδιο Φατίχ Τερίμ, χωρητικότητας 17.156 θέσεων, που άνοιξε το 2014. Την σεζόν 2019-20 κατέκτησε για πρώτη φορά στην ιστορία της το Πρωτάθλημα Τουρκίας. 

Προπονητής της ομάδας είναι ο Çağdaş Atan. Πρόεδρος της είναι ο Göksel Gümüşdağ, ενώ πρώτος πρόεδρος υπήρξε ο Nurettin Sözen.

## Τίτλοι

* **[[πρωτάθλημα ποδοσφαίρου Τουρκίας|Τουρκική Σούπερ Λιγκ]]:**  
****Νικήτρια (1):** 2019-20
** *Φιναλιστ (2)*: 2016-17, 2018-19

## Αντιπαλότητες
Έχει αντιπαλότητα με σημαντικές ομάδες οι οποίες βρίσκονται στην ίδια πόλη, όπως οι:

* Γαλατασαράι
* Μπεσίκτας
* Φενερμπαχτσέ
* Κασίμπασα

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1990
Κατηγορία:Ποδοσφαιρικές ομάδες Τουρκίας
Κατηγορία:Ιστανμπούλ Μπουγιουκσεχίρ Μπελεντίγιεσπορ
Wc (Unix)

Η **wc** (συντομογραφία των αγγλικών λέξεων **w**ord **c**ount) είναι μια εντολή λειτουργικών συστημάτων βασισμένων στο Unix.

Διαβάζει είτε από την είσοδο είτε από μια λίστα αρχείων και παράγει ένα ή περισσότερα από τα εξής στατιστικά: αριθμό bytes, αριθμό λέξεων και αριθμό γραμμών (ειδικότερα, αριθμό χαρακτήρων αλλαγής γραμμής). Αν δοθεί μια λίστα αρχείων, εκτός των στατιστικών για κάθε αρχείο, περιλαμβάνονται και συνολικά στατιστικά.

Παράδειγμα εκτέλεσης της wc:

 $ wc foo bar
      40     149     947 foo
    2294   16638   97724 bar
    2334   16787   98671 total

Η πρώτη στήλη είναι ο αριθμός των αλλαγών γραμμής, δηλαδή το αρχείο κειμένου foo έχει 40 αλλαγές γραμμής ενώ το bar έχει 2294 αλλαγές γραμμής, συνολικά 2334 αλλαγές γραμμής. Η δεύτερη στήλη δείχνει τον αριθμό των λέξεων σε κάθε αρχείο κειμένου, και υπάρχουν 149 λέξεις στο foo και 16638 λέξεις στο bar, συνολικά 16787 λέξεις. Η τελευταία στήλη δείχνει τον αριθμό των χαρακτήρων σε κάθε αρχείο κειμένου, εννοώντας ότι το αρχείο foo έχει 947 χαρακτήρες ενώ το bar έχει 97724 χαρακτήρες, συνολικά 98671 χαρακτήρες.

Νεότερες εκδόσεις της wc κάνουν διαχωρισμό μεταξύ του αριθμού από bytes και του αριθμού από χαρακτήρες. Αυτό οφείλεται στο Unicode, το οποίο περιέχει χαρακτήρες που καταλαμβάνουν πολλά bytes. Η επιθυμητή συμπεριφορά επιλέγεται με τις επιλογές -c ή -m.

Η GNU wc ήταν μέρος του πακέτου GNU textutils, τώρα ανήκει στα Κεντρικά εργαλεία GNU.

## Χρήση
*wc -l  τυπώνει το πλήθος γραμμών
*wc -c  τυπώνει το πλήθος bytes
*wc -m  τυπώνει το πλήθος χαρακτήρων
*wc -L  τυπώνει το μήκος της μεγαλύτερης γραμμής
*wc -w  τυπώνει το πλήθος λέξεων

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
*http://www.linuxmanpages.com/man1/wc.1.php Η σελίδα man του προγράμματος 

Κατηγορία:Unix
Εκκλησία του Μεχάμν

Η **εκκλησία του Μεχάμν** (νορβ.: *Mehamn kapell* ή *kyrkje*) είναι ένα παρεκκλήσι το οποίο βρίσκεται στο χωριό Μεχάμν, στο δήμο Γκάμβικ, στην κομητεία Φίνμαρκ της Νορβηγίας, και ανήκει στην Εκκλησία της Νορβηγίας.

Το παρεκκλήσι χτίστηκε από τον αρχιτέκτονα Χανς Μάγκνους το 1965 και είναι φτιαγμένο από μπετόν.

Η πρόσβαση στην περιοχή γίνεται μέσω του επαρχιακού δρόμου 263 (Fv263) και 888 (Fv888).

## Εξωτερικοί σύνδεσμοι
* Kirker i Norge  (*Εκκλησίες στη Νορβηγία*)

Κατηγορία:Εκκλησίες στη Νορβηγία
Κατηγορία:Προτεσταντικές εκκλησίες
Γκαμπές

Η **Γκαμπές** είναι πόλη και λιμένας της Τυνησίας. Βρίσκεται στο νοτιοανατολικό τμήμα της χώρας στον μυχό του ομώνυμου Κόλπου Γκαμπές και είναι η πρωτεύουσα του ομώνυμου Κυβερνείου Γκαμπές. Το 1926 ο πληθυσμός της ήταν περίπου 20.000 κάτοικοι. Κατά τη απογραφή του 2004 ο πληθυσμός της αριθμούσε τους 116.323 κατοίκους,(η 6η σε πληθυσμό πόλη της Τυνησίας).

## Σύντομη ιστορία
Η Γκαμπές στην αρχαιότητα αποτελούσε έδαφος της Καρχηδόνας. Μετά τον δεύτερο Καρχηδονιακό πόλεμο περιήλθε στους Ρωμαίους και ονομάστηκε **Τακάπη**. Περί τον 7ο αιώνα καταλήφθηκε από τους Άραβες. 
Το 1881 αποτέλεσε γαλλικό προτεκτοράτο όπου και παρέμεινε μέχρι το 1940 στον Β' Παγκόσμιο Πόλεμο, που καταλήφθηκε από τους Γερμανούς. Απελευθερώθηκε το 1943 ως γαλλικό έδαφος και δύο χρόνια μετά, το 1945, ξεκίνησε η επανοικοδόμηση και η αποκατάσταση των ζημιών. Το 1956 με την εθνική ανεξαρτησία της Τυνησίας, αποδόθηκε από τους Γάλλους στη χώρα.

## Ανάπτυξη
Η ταχεία ανάπτυξη της πόλης οφείλεται κυρίως αφενός στη παράλια τοποθεσία της με την παλαιότερα σπουδαία γεωργική ανάπτυξη (μπανάνες, φοίνικες, σακχαροκάλαμο κ.λπ.), αλλά και η σύνδεσή της με τις οάσεις της Σαχάρας όπου και αποτέλεσε εμπορικό κέντρο. Χαρακτηριστικές είναι οι τεράστιες σηροτρόφοι μουριές που φύονται στη περιοχή εκ των οποίων και αναπτύχθηκε η σηροτροφία και η κατασκευή μετάξινων υφασμάτων.

Σήμερα η Γκαμπές έχει εξελιχθεί σε μία βιομηχανική πόλη, ιδίως μετά την ανακάλυψη κοιτασμάτων και την εξόρυξη πετρελαίου, όπου αναπτύχθηκαν και πολλά χημικά εργοστάσια, ενώ ο λιμένας που προπολεμικά ήταν σχεδόν ανύπαρκτος, σήμερα αποτελεί σπουδαίο σημείο εξαγωγής μεταλλευμάτων. Επίσης και η τουριστική ανάπτυξη της πόλης είναι σπουδαία με ανάλογη τουριστική υποδομή που συνδυάζει θάλασσα, όαση και έρημο.

## Δείτε επίσης
* Κόλπος Γκαμπές
* Πανεπιστήμιο του Γκαμπές

## Παραπομπές


## Εξωτερικοί σύνδεσμοι

*Gabès επίσημη ιστοσελίδα 
*"Gabès: Όαση στη θάλασσα" από το Lexicorient 

Κατηγορία:Πόλεις της Τυνησίας
Κατηγορία:Λιμένες της Τυνησίας
Κάφσα

Η **Κάφσα**, είναι μεσόγεια πόλη της Τυνησίας. Βρίσκεται στο δυτικό κεντρικό τμήμα της χώρας και είναι η πρωτεύουσα του ομώνυμου Κυβερνείου Κάφσα.Ο πληθυσμός της (κατ΄ εκτίμηση του 2005) έφθασε τους 90.000 κατοίκους, καλούμενοι Καφσανοί.

Η Κάφσα, παλαιά μεγάλη όαση, απέχει από την πρωτεύουσα της χώρας Τύνιδα, περίπου, 370 χλμ. Υφίστανται αρχαία ρωμαϊκά λουτρά τμήματα των οποίων λειτουργούν μέχρι και σήμερα. Η Κάφσα έχει εξελιχθεί σήμερα σε μεγάλη βιομηχανική πόλη ειδικά στη παραγωγή φωσφάτων, η εξαγωγή των οποίων διενεργείται από τον λιμένα Γκαμπές.

## Εξωτερικοί σύνδεσμοι

*Gafsa - The Historical Oasis 

Κατηγορία:Πόλεις της Τυνησίας
Κυβέρνηση Επαμεινώνδα Δεληγιώργη 1877

Η **Κυβέρνηση Επαμεινώνδα Δεληγιώργη 1877** - (Φεβρουάριος - Μάιος 1877), ήταν η τελευταία κυβέρνηση του Μεσολογγίτη πολιτικού.  Στις 18 Μαρτίου του 1877 δημοσιεύεται το διάταγμα λήξης της β' κοινοβουλευτικής συνόδου και όταν σε έναν περίπου μήνα, συγκαλείται έκτακτη κοινοβουλευτική σύνοδος (εξαιτίας του ξεσπάσματος του Ρωσο-τουρκικού πολέμου), πρόεδρος της Βουλής εκλέγεται ο υποψήφιος με την παράταξη Κουμουνδούρου, Ανδρέας Αυγερινός με 71 ψήφους. Ο Δεληγιώργης παραδέχεται ότι έχασε την εμπιστοσύνης του σώματος και παραιτείται.
## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Επαμεινώνδας Δεληγεώργης

* *«Επί των Εξωτερικών υπουργός»*:  Επαμεινώνδας Δεληγεώργης
* *«Επί των Εσωτερικών υπουργός»*: προσωρινά, Επαμεινώνδας Δεληγεώργης
* *«Επί των Οικονομικών υπουργός»*: Δημήτριος Λεβίδης
* *«Επί των Στρατιωτικών υπουργός»*: Αντώνιος Μαυρομιχάλης
* *«Επί της Δικαιοσύνης υπουργός»*: Σπήλιος Αντωνόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Θάνος Κανακάρης
* *«Επί των Ναυτικών υπουργός»*: Γεράσιμος Ζωχιός
: - αντικαταστάθηκε στις 4 - 5 - 1877 από τον Λεωνίδα Παλάσκα

## Πηγές - Παραπομπές


1877 02
Κατηγορία:1877
Ολυμπιακό Στάδιο Ατατούρκ

Το **Ολυμπιακό Στάδιο Ατατούρκ** (τουρκικά: *Atatürk Olimpiyat Stadı*) είναι το μεγαλύτερης χωρητικότητας στάδιο της Τουρκίας και βρίσκεται στην Κωνσταντινούπολη. Οι εργασίες κατασκευής του ξεκίνησαν το 1999 και ολοκληρώθηκαν το 2002.

Η ονομασία του παραπέμπει στον Κεμάλ Ατατούρκ. Το γήπεδο χρησιμοποιείται για τους αγώνες του Ιστανμπούλ Μπουγιουκσεχίρ Μπελεντίγιεσπορ και της Εθνικής Τουρκίας. Το κόστος κατασκευής του ξεπέρασε τα 300.000.000 ευρώ και αρχιτέκτονες του ήταν ο Άγγλος Μάικλ Μάκαρι και ο Τούρκος Αβμέρικ Ζουμπλένα. Η χωρητικότητά του φθάνει τις 76.000 θέσεις. Περιβάλλεται από 34 πολυτελείς σουίτες και έχει χαρακτηριστεί από την UEFA ως γήπεδο πέντε αστέρων, γεγονός που επιτρέπει τη διεξαγωγή διοργανώσεων της UEFA σε αυτό. Ο πρώτος αγώνας στο Ολυμπιακό Στάδιο Ατατούρκ διεξήχθη στις 31 Ιουλίου, μεταξύ της Γαλατασαράι και του Ολυμπιακού για το Τσάμπιονς Λιγκ.

## Εικόνες

 Istanbul Ataturk Olympic Stadium (cropped).JPG|Εξωτερική όψη του σταδίου
 Atatürk Olimpiyat Stadyumu'14 7.JPG|Άποψη του σταδίου


## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στην Τουρκία
Κατηγορία:Κτίρια και κατασκευές στην Κωνσταντινούπολη
Κατηγορία:Ιστανμπούλ Μπουγιουκσεχίρ Μπελεντίγιεσπορ
Κατηγορία:Εθνική Τουρκίας (ποδόσφαιρο)
S/2005 (82075) 1

Το **S/2005 (82075) 1** είναι ο μοναδικός γνωστός δορυφόρος του μεταποσειδώνιου αντικειμένου (82075) 2000 YW134. Έχει διάμετρο περίπου 250 χιλιόμετρα που περιφέρεται σε απόσταση 1900 χιλιομέτρων σε 3 ημέρες. Αποτελούν διπλό σύστημα. Ανακαλύφθηκε από την κάμερα NICMOS του ΔΤΧ τις 25 Οκτωβρίου 2002 και ανακοινώθηκε στις 5 Οκτωβρίου 2005.

## Αναφορές


Κατηγορία:Δορυφόροι αστεροειδών
Jumbo (εταιρεία)

Η **Jumbo** Ανώνυμη Εμπορική Εταιρεία είναι ελληνική εταιρεία λιανικής πώλησης παιχνιδιών, βρεφικών ειδών, εποχιακών ειδών, ειδών διακόσμησης και ειδών βιβλιοχαρτοπωλείου. Το πρώτο κατάστημα Jumbo ιδρύθηκε το 1986 στη Γλυφάδα. Από το 1998 περίπου η αλυσίδα άνοιξε καταστήματα εκτός Αττικής ξεκινώντας από την Θεσσαλονίκη.

Μέχρι τις , ο όμιλος διαθέτει 90 εταιρικά καταστήματα με φυσική παρουσία. Από αυτά τα 55 βρίσκονται στην Ελλάδα, 6 στην Κύπρο, 10 στη Βουλγαρία και 18 στη Ρουμανία. Επιπρόσθετα διαθέτει και ηλεκτρονικό κατάστημα.  

Ο Όμιλος, μέσω συνεργασιών, έχει παρουσία με καταστήματα που φέρουν το σήμα της Jumbo, σε 7 χώρες (Αλβανία, Ισραήλ, Κόσοβο, Σερβία, Βόρεια Μακεδονία , Μαυροβούνιο και Βοσνία). 

Από 19 Ιουνίου του 1997 εισήχθη στο Χρηματιστήριο Αθηνών. Από τον Ιούνιο του 2010 συμμετέχει στο δείκτη FTSE/Χ.Α. 20.

## Πρακτικές και αντιδράσεις
Κατά καιρούς έχουν προκληθεί διάφορες αντιδράσεις από τις επιχειρηματικές κινήσεις και τις εργασιακές συνθήκες που προσφέρει η εταιρεία στους εργαζόμενούς της.

Μέχρι τις αρχές του 2020, γνωστοποιήθηκε ότι το 30% των εργαζομένων της αλυσίδας είναι εποχιακοί.

Τον Ιανουάριο του 2020, αποφασίστηκε ότι τα καταστήματα της αλυσίδας στην Πρέβεζα και την Κατερίνη θα είναι ανοιχτά και τις Κυριακές. Το γεγονός αυτό προκάλεσε την αντίδραση σωματείων και εργαζομένων. Το Εργατικό Κέντρο Πρέβεζας προκήρυξε 24ωρη απεργία για την προσεχή Κυριακή 26 Ιανουαρίου, καλώντας σε συγκέντρωση τα συνδικάτα έξω από το κατάστημα της περιοχής.

Το Μάρτιο του 2020, το κατάστημα της αλυσίδας στην Πάτρα αποφασίστηκε ότι θα ανοίξει, παρά την κυβερνητική οδηγία να κλείσουν όλα τα καταστήματα λιανεμπορίου λόγω της πανδημίας COVID-19. Αυτό τελικά δεν συνέβη, καθώς παρενέβη η τοπική αστυνομία και η Εισαγγελία Πρωτοδικών Πάτρας.

## Η δικαστική διαμάχη με την SKAG
Το 2023 η SKAG προσέφυγε στη Δικαιοσύνη κατηγορώντας την Jumbo για αθέμιτο ανταγωνισμό και οικονομική ζημία στην εταιρεία, αντιγράφοντας τα προϊόντα και το σήμα της προκαλώντας σύγχυση στον καταναλωτή, διαθέτοντας φθηνές απομιμήσεις τετραδίων που μιμούνται κατοχυρωμένα προϊόντα της SKAG, όπως το University.
Η SKAG έχει προσφύγει στη Δικαιοσύνη και διεκδικεί αποζημίωση ύψους 2 εκατ. ευρώ από την Jumbo, παρά τη δικαίωσή της πρωτόδικα και σε δεύτερο βαθμό, στο Εφετείο.

## Χώρες με καταστήματα Jumbo
μικρογραφία|Χώρες που διαθέτουν κατάστημα Jumbo.

## Θυγατρικές εταιρείες
Οι θυγατρικές εταιρείες της JUMBO είναι οι εξής: 

* Jumbo Trading LTD, Εταιρεία περιορισμένης ευθύνης με έδρα τη Λευκωσία Κύπρου
* Jumbo EC.B. LTD, Μονοπρόσωπη Εταιρεία Περιορισμένης Ευθύνης, με έδρα τη Σόφια Βουλγαρίας
* Jumbo EC.R. S.R.L, Εταιρεία περιορισμένης ευθύνης με έδρα το Βουκουρέστι Ρουμανίας
* Aspetto Ltd, με έδρα την Λευκωσία Κύπρου
* Westlook SRL, θυγατρική της εταιρείας ΑSPETΤO Ltd, με έδρα το Κρεβέντια της κομητείας Ντιμπόβιτσα
* Geocam Holdings Limited θυγατρική της εταιρείας JUMBO TRADING LTD, με έδρα τη Λευκωσία Κύπρου
* Geoform limited, θυγατρική της εταιρείας Jumbo Trading LTD, με έδρα τη Λευκωσία Κύπρου

## Παραπομπές


Κατηγορία:Εμπορικά καταστήματα στην Ελλάδα
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Κυβέρνηση Αλέξανδρου Κουμουνδούρου 1877

Η **Κυβέρνηση Αλέξανδρου Κουμουνδούρου 1877** (Μάιος 1877) ανέλαβε την εξουσία μετά την συγκέντρωση της σχετικής πλειοψηφίας στην Βουλή, έτσι όπως διαμορφώθηκε κατά την ψήφιση του Προέδρου του σώματος. Ο υποψήφιος του Κουμουνδούρου, Ανδρέας Αυγερινός κατόρθωσε να εκλεγεί πρόεδρος της Βουλής με 71 ψήφους υπέρ έναντι 41 του *δεληγιαννικού* υποψηφίου, Δημήτριου Καλλιφρονά. Ο Κουμουνδούρος - αν και γνώριζε ότι δεν είχε την «δεδηλωμένη» - ανέλαβε τον σχηματισμό κυβέρνησης με την ελπίδα συνεργασίας με βουλευτές από τις παρατάξεις των Ζαΐμη, Τρικούπη και Δηλιγιάνη. Ωστόσο οι συνομιλίες απέτυχαν και η κυβέρνηση παραιτήθηκε. 

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Αλέξανδρος Κουμουνδούρος

* *«Επί των Εξωτερικών υπουργός»*:  Αλέξανδρος Κουμουνδούρος
* *«Επί των Εσωτερικών υπουργός»*: Νικόλαος Παπαμιχαλόπουλος
* *«Επί των Οικονομικών υπουργός»*: Σωτήριος Σωτηρόπουλος
* *«Επί των Στρατιωτικών υπουργός»*: Σωτήριος Πετιμεζάς
* *«Επί της Δικαιοσύνης υπουργός»*: προσωρινά, Αλέξανδρος Κουμουνδούρος
* *«Επί των Εκκλησιαστικών και της Δημοσίας εκπαιδεύσεως υπουργός»*: Ανδρέας Νοταράς
* *«Επί των Ναυτικών υπουργός»*: Γεώργιος Μπούμπουλης

## Πηγές - Παραπομπές


1877 05
Κατηγορία:1877
Δημήτρης Μουσιάρης

Ο **Δημήτρης Μουσιάρης** (1959 - 1979) ήταν Έλληνας ποδοσφαιριστής που υπήρξε διεθνής με τις εθνικές ομάδες Νέων και Ελπίδων. Γεννήθηκε το 1959 και καταγόταν από το Δαμάσι Λάρισας. Έχασε τη ζωή του σε αυτοκινητικό δυστύχημα στις 6 Σεπτεμβρίου του 1979 μαζί με τον συμπαίκτη του στην Λάρισα και στις μικρές εθνικές ομάδες, Δημήτρη Κουκουλίτσιο. Αγωνιζόταν ως επιθετικός.

## Καριέρα
Ξεκίνησε το ποδόσφαιρο από τον τοπικό Δαμασιακό και αποκτήθηκε το 1976 από την Λάρισα έναντι 150.000 δραχμών. Αρχικά στελέχωσε το ερασιτεχνικό τμήμα του συλλόγου και την περίοδο 1977/78 έγινε επαγγελματίας. Την ίδια σεζόν είχε σημαντική συμβολή στην άνοδο της Λάρισας στην Α' Εθνική, ενώ την επόμενη χρονιά κατάφερε να κάνει αισθητή την παρουσία του στη μεγάλη κατηγορία πραγματοποιώντας εξαιρετικές εμφανίσεις με τέσσερα γκολ σε 31 συμμετοχές. Παράλληλα πέτυχε να αναγνωριστεί ως ένα από τα μεγαλύτερα ταλέντα του ελληνικού ποδοσφαίρου.

## Ο θάνατος
Στις 6 Σεπτεμβρίου του 1979 και ενώ ο Μουσιάρης κατευθυνόταν μαζί με τους συμπαίκτες του στην Λάρισα, Δημήτρη Κουκουλίτσιο και Γιάννη Βαλαώρα οδικώς προς την Αθήνα με σκοπό να ενσωματωθούν στην αποστολή της Εθνικής Ελπίδων για τη φιλική αναμέτρηση με το αντίστοιχο συγκρότημα της Σοβιετικής Ένωσης, 111 χλμ. έξω από την Αθήνα, κοντά στη Θήβα, το αυτοκίνητο που οδηγούσε ο Μουσιάρης ξέφυγε από την πορεία του λόγω ταχύτητας αλλά και ολισθηρότητας του οδοστρώματος (λίγες ώρες νωρίτερα είχε βρέξει) με αποτέλεσμα να συγκρουστεί πλαγιομετωπικά με το επερχόμενο ΚΤΕΛ Αθηνών-Λαμίας. Από την σύγκρουση σκοτώθηκαν επιτόπου ο Μουσιάρης με τον Κουκουλίτσιο, ενώ ο Βαλαώρας τραυματίστηκε σοβαρά, αποφεύγοντας ωστόσο τον κίνδυνο.

Η είδηση του θανάτου του Μουσιάρη και του Κουκουλίτσιου προκάλεσε το θρήνο ολόκληρου του φίλαθλου ποδοσφαιρικού κοινού της Ελλάδας και κυρίως της κοινωνίας της Λάρισας, από την οποία προέρχονταν τα δύο θύματα.

## Τιμές μετά θάνατον
Κάθε χρόνο πραγματοποιείται το ποδοσφαιρικό τουρνουά «Κουκουλίτσιος-Μουσιάρης» προς τιμήν του Μούσιαρη και του συμπαίκτη του Κουκουλίτσιου, ενώ το γήπεδο του Δαμασίου φέρει το όνομα το όνομα του (μαζί με το όνομα ενός άλλου ποδοσφαιριστή της ΑΕΛ που πέθανε σε νεαρή ηλικία, ονόματι Ζέρμα).

## Παραπομπές


## Εξωτερικοί σύνδεσμοι

*Στατιστικά αγωνιστικής περιόδου 1978/79
*"Χάθηκαν οι ελπίδες της ΑΕΛ"

Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Επιθετικοί ποδοσφαιριστές